03/Sv. 45 Službeni list Europske unije 235 32004D0401 27.4.2004. SLUŽBENI LIST EUROPSKE UNIJE L 123/109 ODLUKA KOMISIJE od 26. travnja 2004. o neuvrštenju mefluidida u Prilog I. Direktivi Vijeća 91/414/|EEZ i o povlačenju odobrenja za sredstva za zaštitu bilja koja sadrže tu djelatnu tvar (priopćena pod brojem dokumenta C(2004) 1513) (Tekst značajan za EGP) (2004/401/EZ) KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište ('), a posebno četvrti podstavak njezinog članka 8. stavka 2., budući da: (1) — Članak 8. stavak 2. Direktive 91/414/EEZ predviđa da država članica može tijekom razdoblja od 12 godina nakon prijavljivanja te Direktive odobriti stavljanje na tržište sredstava za zaštitu bilja koja sadrže aktivne tvari koja nisu navedena u Prilogu I. Direktivi, a koji su već na tržištu dvije godine nakon dana prijavljivanja, dok se te tvari postupno ispituju unutar okvira programa rada. (2) — Uredbe (EZ) br.451/2000 (2) i (EZ) br. 1490/2002 (?) predviđaju detaljna pravila za provođenje treće faze radnog programa koji se spominje u članku 8. stavku 2. Direktive 91/414/EEZ. Za aktivne tvari za koje podno- sitelj prijave propusti ispuniti svoje obveze na temelju Uredbe, ne provodi se kontrola cjelovitosti ili procjena dokumentacije. Za mefluidid podnositelj prijave nije do 23. svibnja 2003. podnio nužne popise podataka. Stoga se ova aktivna tvar ne uvrštava u Prilog I. Direktivi 91/414/EEZ, a države članice povlače sva odobrenja za sredstva za zaštitu bilja koja sadrže mefluidid. (3) — Za djelatne tvari za koje postoji samo kratko razdoblje u kojem se unaprijed može obavijestiti o povlačenju sred- stva za zaštitu bilja koja sadrže takve tvari, razumno je (') SL 1 230, 19.8.1991., str. 1. Direktiva kako je zadnje izmijenjena Direktivom 2004/30/EZ (SL L 77, 13.3.2004., str. 50.). () SL 1 55, 29.2.2000., str. 25. Uredba kako je zadnje izmijenjena Uredbom (EZ) br. 1044/2003 (SL L 151, 19.6.2003., str. 32.). () SL L 224, 21.8.2002., str. 23. Uredba kako je zadnje izmijenjena Uredbom (EZ) br. 1044/2003. osigurati razdoblje počeka za raspolaganje, skladištenje, stavljanje na tržište i korištenje postojećih zaliha koje nije duže od 12 mjeseci kako bi se omogućilo da se postojeće zalihe iskoriste u ne više od jedne sezone rasta. U slučajevima kad se odobri duže razdoblje za obavješćivanje unaprijed, takvo se razdoblje može skratiti s istekom do kraja sezone rasta. (4) — Mjere predviđene ovom Direktivom su u skladu s mišlje- njem Stalnog odbora za prehrambeni lanac i zdravlje životinja, DONIJELA JE OVU ODLUKU: Članak 1. Mefluidid se ne uvrštava kao aktivna tvar u Prilog I. Direktivi 91/414/EEZ. Članak 2. Države članice osiguravaju da: 1. se odobrenja za sredstva za zaštitu bilja koja sadržavaju mefluidid povuku do 26. listopada 2004.; 2. se od 27. travnja 2004. više ne daju niti obnavljaju odobrenja za sredstva za zaštitu bilja koja sadrže mefluidid na temelju odstupanja predviđenog u članku 8. stavku 2. Direktive 91/414/EEZ. Članak 3. Razdoblje počeka koje određuju države članice u skladu s odredbama članka 4. stavka 6. Direktive 91/414/EEZ mora biti najkraće moguće i istječe najkasnije 26. listopada 2005.